‘મૈકૂ’ શીર્ષક વિષે પણ મેં થોડું વિચાર્યું. ‘થપ્પડ’ શીર્ષક વર્તમાન પરિપ્રેક્ષ્યમાં વધારે યોગ્ય લાગતું હતું. કારણ કે થપ્પડથી આંગળાની છાપને જોઈને જ મૈકૂનું હૃદય પરિવર્તન થાય છે. પણ ‘સહુથી ઉપર મનુષ્ય છે, તેનાથી ઉપર કોઈ નથી’ એ ન્યાયે ‘મૈકૂ’ સામાજિક પરિવર્તનનો સંદેશો આપતો પ્રણેતા બને છે તેથી તેનુ મહત્વ ઓછું ન થાય તે માટે તે પણ યથાવત રાખ્યું છે. બાકી એકવાર તો ‘મૈકૂની થપ્પડ’ શીર્ષક પણ ઉચિત લાગતું હતું.